Нов български съновник, Тамара Велинден
Нов български съновник, Тамара Велинден
---------------------------------------


Вярно ли е, че сънят отключва второто ти Аз - онзи, другия, дълбоко заспал в теб? Наистина ли светът на сънищата е отделна реалност - със свои закони и собствена логика? Способни ли сме само от позицията на разума и на строгата наука да разчетем знаците, които сънят чертае чрез криволиците на въображението? Всички сбъднати и несбъднати сънища на човечеството са систематично представени в "Нов български съновник".

Това е помагало "и за царя, и за пъдаря", защото сънищата са най-достъпния начин за преживяване и осмисляне на действителността. Те могат да предсказват, показват или просто предупреждават - с една дума, те са безценен (и безплатен) консултант. "Нов български съновник" се опитва да събере цялата принципно нова езикова и символна среда, навлязла в бита ни на ръба на новото хилядолетие. Новаторството в изданието на "Труд" е и в съчетаването на психоаналитичното и езотеричното разбиране за съня. След като науката не успява да дефинира достатъчно достоверно психофизичния феномен на сънищата, само този подход е в състояние да дешифрира езика им.